《次韵徐季子北平道中》
明代·谢肃

马首参横夜已阑，燕山翠削露初乾。云连郭隗金台峻，风荡荆轲易水寒。

西楚闲居前日梦，清河遗爱后人看。朔南何处非王土，仗剑母劳畏路难。

作者简介：谢肃，字原功，浙江上虞人，生卒年不详。少与唐肃齐名，时称“会稽二肃”。 学问渊博，工于书法。元至正末，张士诚据吴，谢肃慨然入见献偃兵息民之策。明初，隐于乡里。洪武十九年（1386）举明经，授福建按察司佥事，后以事下狱死。